Diari Oficial de la Generalitat Valenciana


Sumari del DOGV 6989, del 22-03-2013 (2013/2724)

Notificació de la sentència i interlocutòria d'aclariment dictades en el procediment de modificació de mesures número 51/2010.
------------------------------------------------------------------------------------------------------------------------------

### Dades del document

Número de DOGV
:   6989

Data del DOGV
:   22-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2724


Organisme emissor
:   Jutjat de Violencia Sobre la Dona Número 1 d'Elx

Tipus de document
:   Edicte

Notificació de la sentència i interlocutòria d'aclariment dictades en el procediment de modificació de mesures número 51/2010. [2013/2724]  
Modificació de mesures en relació amb fills extramatrimonials sup. co. 000051/2010-6  
De: Demetria Fuentes Ríos.  
Procurador: Juan Bautista Castaño López.  
Contra: Milton Giovanny Yugsi Fajardo.  
Procurador/a: -  
José Carlos Sánchez Alfonso, secretari del Jutjat de Violència sobre la Dona d'Elx i el seu partit, mitjançant este edicte faig saber que en este Jutjat se seguix el present procediment de juí verbal sobre guarda i custòdia i pensió alimentària, seguit a instàncies de Demetria Fuentes Ríos, representada pel procurador Juan Bautista Castaño López, contra Milton Giovanny Yugsi Fajardo i el ministeri fiscal, en què s'ha dictat sentència de data 21 de gener de 2011, i interlocutòria de 24 de febrer de 2011 que aclarix esta, i que té els tenors literals següents:  
  
«Jutjat de Violència sobre la Dona número 1 d'Elx  
Procediment: juí verbal especial de família número 51/2010-6.  
Sentència número 6/2011  
Elx, 21 de gener de 2011.  
Ana María Martínez Blázquez, magistrada jutgessa titular del Jutjat de Violència sobre la Dona número 1 d'Elx, he vist estes actuacions de juí verbal seguides davant d'este Jutjat amb el número 51 de l'any 2010 a instàncies de Demetria Fuentes Ríos, representada pel procurador Juan Bautista Castaño López i assistida per la lletrada María Asunción Valero Sáez, contra Milton Giovanny Yugsi Fajardo, en rebel·lia, sobre guarda i custòdia i pensió alimentària, amb intervenció del ministeri fiscal.  
  
Dispositiva  
Que estime, parcialment, la demanda interposada per Juan Bautista Castaño López, procurador dels tribunals, i Demetria Fuentes Ríos contra Milton Giovanny Yugsi Fajardo, i dispose:  
  
Primer. El fill menor A. estarà sota la guarda i custòdia de la mare sense perjuí de l'exercici conjunt de la pàtria potestat.   
Segon. El demandat haurà d'abonar una pensió alimentària a favor del seu fill menor d'edat, A., des de la interposició de la demanda i fins que obtinga la seua independència econòmica, o es produïsca alguna de les causes d'extinció previstes legalment o jurisprudencialment, la suma de 300 euros mensuals, suma pagadora per mesos anticipats, dins dels cinc primers dies de cada mes, en la llibreta o compte corrent que designe l'actora, actualitzable anualment conforme a l'índex de preus al consum establit per l'Institut Nacional d'Estadística o organisme que el substituïsca.   
Tercer. Se suspén el dret de visites del pare cap al seu fill menor.  
  
Quart. No haver-hi mèrits per a la imposició de les costes processals a les parts.   
Notifiqueu esta sentència a les parts, feu-los saber que no és ferma i que, en contra, es podrà preparar recurs d'apel·lació davant d'este Jutjat davant l'Audiència Provincial d'Alacant, en el termini de cinc dies següents a la seua notificació. Porteu l'original al llibre de sentències.  
  
Magistrada jutgessa que la dicta: Ana María Martínez Blázquez.   
Lloc: Elx.  
Data: 24 de febrer de 2011.   
Part dispositiva  
Es rectifica la dispositiva de la Sentència 6/2011, de 21 de gener de 2011, en el sentit d'afegir el paràgraf «els gastos extraordinaris del fill seran sufragats per ambdós progenitors per mitat», i queda sense variació la resta de pronunciaments. Ho disposa i firma la jutgessa. En done fe.»  
I atés que el demandat, Milton Giovanny Yugsi Fajardo, es troba en parador desconegut, s'expedix este edicte per a la seua publicació en el Diari Oficial de la Comunitat Valenciana, a fi que li valga de notificació de forma deguda de la indicada sentència i de la interlocutòria que aclarix esta resolució.  
  
Elx, 14 de març de 2013.- El secretari judicial: José Carlos Sánchez Alfonso.